סלסולים

סלסולים הוא פזמון שנכתב, הולחן ובוצע על ידי הצמד סטטיק ובן-אל תבורי ויצא לאור בחודש יוני 2016. ב-15 בנובמבר 2018 יצאה גרסה בינלאומית לשיר בשפה האנגלית, “Broke Ass Millionaire".

רקע
הסינגל היה לשיר השלישי של סטטיק ובן-אל תבורי, ויצא לאחר הלהיט "כביש החוף".

סגנון השיר הוא שילוב של ראפ, פופ, ומוזיקה אוריינטלית.

כחצי שנה לאחר הוצאת השיר נודע כי צמד האלבניות מורנה טאראקו ואאידה דוצ'י השתמשו בפזמון השיר ללא כל רשות מפיקיהם וסוכניהם של סטטיק ובן-אל.

ביקורת
השיר הגיע למקום הראשון במצעד השנתי תשע"ו (2016) של רשת ג', ולמקום הרביעי במצעד השנתי של גלגלצ וynet. נכון ליוני 2019 הוא הגיע ל-49 מיליון צפיות ביוטיוב.

גבי בר-חיים ורז שכניק מידיעות אחרונות טענו שהשיר מייצג אסקפיזם.

וידאו קליפ
הווידאו קליפ צולם כולו בתוך אולפן. בתחילתו יושב בן-אל על אופנוע ים, אך לאחר כמה רגעים הוא יורד ממנו. למשך מספר שניות הוא משחק שש בש עם סטטיק וג'ורדי. בהמשך הם חולפים על סטים שונים של תפאורה צבעונית, ולידם ניצבים. בקטעי המעבר האינסטרומנטליים רוקדים סטטיק ובן-אל עם צוות הרקדנים שלהם. בסיום הקליפ נשמעת הקריאה "מעולה" וקול מחיאות כפיים. לאחר מכן המנגינה נפסקת לרגע, כאשר לאחר מכן היא מתחדשת למשך כ-20 שניות.

קישורים חיצוניים
 מילות השיר באתר שירונט

הערות שוליים

שירי 2016
סינגלים מ-2016
שירי סטטיק ובן-אל תבורי
שירים בעברית
שירים שנכתבו על ידי סטטיק
שירים שהולחנו על ידי סטטיק
שירים שהופקו על ידי ג'ורדי
וידאו קליפים שבוימו על ידי רומן בוצ'אצקי
סינגלים שהגיעו למקום הראשון במצעד העברי של מדיה פורסט
סינגלים שהגיעו למקום הראשון במצעד הרשמי של גלגלצ
סינגלים בהוצאת Mobile1 Music